Mark Bitel·li

> *Els vull morts. No demà o passat demà. ARA!*
>
>

Mark Bitel·li va ser un humà procedent d'una de les families més riques de Brentaal i fundador de la Companyia biteliana.

Com a líder de de la Companyia biteliana va tenir un paper essencial en la Reconquesta del Marge Exterior.

## **Biografia**

### **Primers anys**

Mark Bitel·li es va passar la seva infància i adolescència amb el seu germà petit Iac Bitel·li a Brentaal IV i a les residències que tenia la seva família per tota la galàxia.

Al ser el germà gran, va ser criat per ser l'hereu de la família i portar els negocis del seu pare, mentre que el seu germà petit Iac va optar per una carrera política.

### **Patriarca dels Bitel·li**

El 29 ABY, el seu pare va morir a causa d'una malaltia degenerativa. Tant aviat quan el seu pare va morir, el Mark va invertir la seva fortuna en finançar les campanyes polítiques del seu germà i en expandir els negocis del seu pare.

Els seus esforços van donar els seus fruits quan el seu germà va ser escollit senador de Brentaal el 24 ABY. L'Iac va correspondre el seu germà donant-li suport al Senat i aconseguint que se li otorgessin poderoses concessions. El seu germà també va ser pioner en la proposta de crear una zona especial de la galàxia controlada exclusivament per les grans corporacions, projecte que va interessar de forma destacable a Mark Bitel·li.

### **Família Bitel·li a les Guerres Clons**

Durant les Guerres Clons, a l'any 20 ABY, després de la caiguda de Duro i la forta presència de pirates als Mons del Nucli, la pròpia Brenthaal va passar a ser víctima d'incursions pirates. Mark Bitel·li mai va ser el mateix després de que el seu germà Iac morís en un atac pirata a mans de la Banda del Xeest Mess.

Estant Brenthaal en una situació crítica, el propi Mark Bitel·li va crear amb la seva fortuna un exèrcit privat per expulsar els pirates de Brenthaal. L'exèrcit privat de Mark Bitel·li va tenir tant d'èxit que poc després, diversos planetes del Nucli van sol·licitar la seva ajuda per fer front al problema pirata, creant-se així la Compania bitel·liana.

### **Auge de la Companyia bitel·liana**

En els següents anys la Companyia bitel·liana va guanyar molta notorietat pels seus contractes contra els pirates, entrant el 19 ABY en el Gremi de caçarecompenses. Durant aquest període el Mark Bitel·li va apostar fort per la seva companyia, reclutant a importants exgenerals, mercenaris i clons, així com dotant de les millors armes i el millor equip que es pugés pagar als seus homes.

El 18 ABY la Companyia bitel·liana va rebre importants contractes de l'Imperi, per acabar amb importants pirates que dominaven el Marge Exterior durant la Reconquesta del Marge Exterior.

Durant aquest període, el Mark Bitel·li va començar també la seva frenètica recerca de venjança contra la Banda del Xeest Mess.

### **A la caça de la Banda del Xeest Mess**

Havent esperat la venjança per anys, la paciència del Mark Bitel·li es va veure recompensada quan va tenir noticia de la mort del propi Xeest Mess i un membre de la seva banda, anomenat Amon Elrick, i se li va oferir un contracte per acabar amb la resta de la banda del Xeest Mess. Mark Bitel·li va acceptar el contracte a canvi del cap del Xeest Mess i va enviar al seu millor home, un antic soldat clon ARC conegut com Matador, per acabar amb la banda.

Mark va autoritzar al Matador a pendre qualsevol mesura per capturar i executar a la resta de banda. D'aquesta manera la Companyia bitel·liana va enviar a un equip d'intervenció liderat pel Matador a Nar Shadda quan l'Imperi va ser contactat per un contrabandista anomenat Tobias Beckett informat de la presència de la banda a la lluna.

La caça de la Banda del Xeest Mess va suposar un cop dur per la companyia quan enfrontant-se amb la banda el Matador va ser mort pel Sherak Zila.

Poc desprès de la mort del Matador, l'Imperi es va posar en contacte amb el Mark per oferir-li una nou reforç. L'Imperi havia capturat al Gwhuusst Magrussk, l'antic copilot de la nau del Xeest Mess que havia estat traït per la resta de la banda, i li havia ofert l'indult pels seus crims si cooperava amb la captura de la resta de la banda. D'aquesta manera el Gwhuust es va unir a la croada personal del Mark per acabar amb la Banda del Xheest Mess

##### **Fundació del Sector Corporatiu**

El 17 ABY, finalment el projecte iniciat pel germà del Mark, l'Iac, finalment va germinar en l'autorització del emperador en la creació del Sector Corporatiu. El Mark comprar accions del Sector Corporatiu i va invertir en la creació i colonització del nou espai. El Mark va idear un pla de colonització de nous sistemes del Sector Corporatiu basat en fer servir esclau alliberats del caigut Regne esclavista de Zygerria, els quals l'Imperi tenia problemes per recol·locar, per habitar les noves colònies.

##### **Destrucció de Servial**

El Mark es va desplaçar a la ciutat de zygerriana de Servial, amb el pretext de que competia amb Jabba el Hutt per la compra dels antics esclaus de la ciutat, quan un grup d'indagadors gandians van presentar-se a la seva residència per anunciar-li de que sabien que la Banda del Zeest Mess es desplaçaria cap allà.

El Mark va fer que es desplaces a la ciutat un important contingent de la companyia, i quan va tenir notícies de que els indagador gandians havien tingut contacte amb la Banda del Xeest Mess va donar ordenar que s'hi desplacessin dos batallons més.

La vida del Mark es va veure amenaçada quan un motí dels antics esclaus de la ciutat, retinguts en un camp de concentració, va esclatar i van arrasar la ciutat. El Mark va escapar pels pèls de la ciutat just quan un destructor imperial iniciava un bombardeig contra la ciutat.

### **Decadència de la Companyia bitel·liana**

Amb la destrucció de Servial, les finances de la familia Bitel·li i l'influencia al Sector Corporatiu es van veure perjudicades ja que no van poder adquirir els antics esclaus de Servial, els quals eren una part important del projecte de colonització del Sector Corporatiu. Els anys posteriors, l'obsessió del Mark Bitel·li per destruir el que quedava de la Banda del Xeest Mess va anar amb augment, destinant cada cop més recursos en la seva captura i desestimant lucratius contractes.

En els anys anteriors a l'inici de la Guerra Civil Galàctica, la Companyia bitel·liana havia estat desplaçada per la Casa Tresario com a organització referent en la persecució de la pirateria especial. Tot i això encara va mantenir posició destacada dins del Gremi de Caçarecompenses i va passar a especialitzar-se més en contractes privats de seguretat.

## Aparicions

* *STAR WARS: Preses i fugitius - Rol II* (Primera aparició)
* *STAR WARS: Preses i fugitius - Rol IV*
* *STAR WARS: Preses i fugitius - Rol VI*
* *STAR WARS: Preses i fugitius - Rol VII*